สสค.คาดบาทแข็งทำจีดีพีหด 0.7%
สสค.เผยค่าเงินบาทที่แข็งค่ากระทบภาคส่งออกมากสุดส่งผลให้จีดีพีประเทศปี53หดหายไป0.7%
18 ต.ค. 2553

สสค.เผยค่าเงินบาทที่แข็งค่ากระทบภาคส่งออกมากสุดส่งผลให้จีดีพีประเทศปี53หดหายไป0.7%
นายนริศ ไชยสูตร ผอ.สำนักงานเศรษฐกิจการคลัง เปิดเผยว่า ตั้งแต่ต้นปี53ค่าเงินบาทแข็งขึ้นมา 10.41%  ส่งผลให้จีดีพีหายไปถึง 0.7% จากที่คาดว่าเศรษฐกิจในปีนี้จะโตถึง 7-7.5% ทำให้มีการขยายตัวลดเหลือแค่ 6% แต่ก็ยังถือว่าอยู่ในเกณฑ์ที่สูงอยู่ 
อย่างไรก็ตาม ผลจากค่าเงินที่แข็งขึ้นทำให้กระทบต่อภาคอุตสาหกรรมที่ต่างกัน โดยภาคส่งออกได้รับผลกระทบมากที่สุด ขณะที่ภาคการทอ่งเที่ยวไม่ได้รับผลกระทบ คาดว่าภายใน 1-2 เดือนข้างหน้านี้ นักท่องเที่ยวในยุโปรจะเดินทางเข้ามาท่องเที่ยวมากที่สุดเป็นประวัติการณ์ 
ทั้งนี้ สสค. ได้ประเมิณว่า ค่าเงินบาทที่แข็งค่าขึ้นทุก ๆ 1 จะกระทบต่อการขยายตัวของจีดีพี 0.3% ซึ่งหาคิดตามหลักการนี้จะทำให้จีดีพีของไทยในปีนี้หายไป 3% แต่จากปัจจัยที่ค่าเงินของประเทศอื่นๆ ที่ตามขึ้นในทิศทางเดียวกัน ทำให้กระทบเพียง 0.7%